Suid- en Noord-Koreaanse families herenig – vir ‘n rukkieOpgewonde Suid-Koreane vertrek per bus na Noord-Korea om familie te besoek. Foto: Epa ‘n 90-jarige Suid-Koreaan wat sy totsienswuiwende dogtertjie laas gesien het toe sy net twee jaar oud was, tel onder die 82 ouer, en 58 jong Suid-Koreane wat gekies is om hul Noord-Koreaanse familielede vir die eerste keer sedert 1953 vlugtig te mag sien. Die gelukkige Suid-Koreane is Donderdag per bus na ‘n vakansiedorp in Noord-Korea geneem waar hulle tot Sondag saam met 180 Noord-Koreaanse familielede te kuier. Dan kom nog ‘n groep aan die beurt wat tot Dinsdag duur. Dit is die eerste keer sedert 2010 dat Noord-Korea een van hierdie seldsame kuiergeleenthede toegelaat het. Die geleentheid was egter ook byna van die baan weens Noord-Korea se beswaar teen die komende gesamentlike Amerikaans-Suid-Koreaanse militêre oefeninge. Daar was ook kommer dat Noord-Korea die vergunning kon terugtrek weens ontevredenheid met ‘n VN-verslag wat ernstige aanklagte van menseregteskendings in Noord-Korea aan die kaak gestel het. Noord-Korea en Suid-Korea is tegnies nog in ‘n staat van oorlog nadat slegs ‘n skietstilstand in 1953 gesluit is. Bron: AP